ddrg/super_eurlex huggingface dataset:
HU    HU  AZ EURÓPAI KÖZÖSSÉGEK BIZOTTSÁGA 
Brüsszel, 21.6.2005 
COM(2005) 288 végleges 
2002/0132 (COD)   
A BIZOTTSÁG VÉLEMÉNYE 
 
az EK-szerz ődés 251. cikkének (2) bekezdése ha rmadik álbekezdése c) pontja 
értelmében a Tanács közös álláspontjának az  Európai Parlament általi, az alábbi 
javaslat vonatkozásában  tett módosításairól 
AZ EURÓPAI PARLAMENT ÉS A TANÁCS RENDELETE  
 
a Közösségbe beáramló és azt elhagyó készpénz ellen őrzéséről 
A BIZOTTSÁG JAVASLATÁNAK MÓDOSÍTÁSÁRÓL az EK-Szerz ődés 250. cikkének 
(2) bekezdése alapján 
 
HU 2   HU 2002/0132 (COD) 
A BIZOTTSÁG VÉLEMÉNYE 
 
az EK-szerz ődés 251. cikkének (2) bekezdése ha rmadik álbekezdése c) pontja 
értelmében a Tanács közös álláspontjának az  Európai Parlament általi, az alábbi 
javaslat vonatkozásában  tett módosításairól 
AZ EURÓPAI PARLAMENT ÉS A TANÁCS RENDELETE  
 
a Közösségbe beáramló és azt elhagyó készpénz ellen őrzéséről 
1. B EVEZETÉS  
Az EK-Szerz ődés 251. cikkének (2) bekezdése ha rmadik albekezdése c) pontja el őírja, hogy a 
Bizottság véleményt nyilvánítson azokról a módo sításokról, amelyeket az Európai Parlament 
a második olvasat során javasol. A Bizottság az alábbiakban véleményt nyilvánít a Parlament 
módosítási javaslatairól. 
2. E LŐZMÉNYEK  
A javaslat az Európai Parlament és a Tanács felé történ ő 
továbbításának dátuma  {COM(2002) 328 végleges 2002/0132 (COD) dokumentum}:  
2002. június 25. 
Az Európai Parlament véleményének dátuma, els ő olvasat 2003. május 15. 
A módosított javaslat {COM( 2003) 371 végleges – 2002/0132 
(COD)} továbbításának dátuma  
2003. július 1. 
A közös álláspont min ősített többséggel való elfoga dásának dátuma 2005. február 17. 
A második olvasatra állásfoglalásán ak az Európai Parlament általi 
elfogadásának dátuma, mely háro m módosítást tartalmaz a közös 
javaslathoz képest   
 2005. június 8. 
3. A  JAVASLAT CÉLJA  
A Bizottság javaslatának f ő célja, hogy a pénzügyi- és hitelin tézetek által megvalósított 
monetáris tranzakciókra ellen őrzési és információs rends zert létrehozó 91/308/EGK 
irányelvet kiegészítse. Ezen oknál fogva a javaslat a harmonizált ellen őrzési és információs 
eljárás bevezetését célozza a Közösségbe  beáramló és azt elhagyó nagymérték ű 
készpénzmozgásokra, valamint felhatalm azza a nemzeti hatóságokat, hogy megfelel ő 
közigazgatási rendelkezéseket hozzanak, a bünt etések kiszabásának kötelezettségét is 
beleértve. 
Így a javaslat rendelkezései segítik a pé nzmosás vagy a pénzügyi terrorizmus megel őzését. 
 
HU 3   HU 4. A  BIZOTTSÁG VÉLEMÉNYE AZ EURÓPAI PARLAMENT ÁLTAL ELFOGADOTT 
MÓDOSÍTÁSOKRÓL  
A Parlament három módosítást fogadott el a Tanács közös álláspontját illet ően a második 
olvasat során. 
A Bizottság teljes egészében el fogadhatja ezt a három módosítá st, mint ahogy arról a teljes 
részvételével lezajlott háromoldalú üléseken megállapodtak.
[pic] | AZ EURÓPAI KÖZÖSSÉGEK BIZOTTSÁGA |

Brüsszel, 5.1.2006

COM(2005) 708 végleges

A BIZOTTSÁG VÉLEMÉNYE

az Európai Szakképzés-fejlesztési Központ igazgatótanácsa eljárási szabályzatának felülvizsgált tervezetéről

A BIZOTTSÁG VÉLEMÉNYE

az Európai Szakképzés-fejlesztési Központ igazgatótanácsa eljárási szabályzatának felülvizsgált tervezetéről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

mivel:

(1) Az Európai Szakképzés-fejlesztési Központ létrehozásáról szóló 337/75/EGK rendelet[1] 5. cikke (1) bekezdése előírja, hogy az „igazgatótanács a Bizottság véleménye alapján elfogadja saját eljárási szabályzatát, amely a Tanács jóváhagyását követően lép hatályba”.

(2) A Központ eredeti eljárási szabályzatát 1976-ban fogadta el a Tanács.

(3) A 2004. október 25-i 2051/2004/EK tanácsi rendelet a Központ igazgatótanácsának és vezetőségének szerepét lényegesen módosította.

(4) A Cedefop igazgatótanácsa ezért úgy döntött, hogy módosítja eredeti eljárási szabályzatát.

(5) A Cedefop igazgatótanácsa 2005 szeptemberében fogadta el az eljárási szabályzat módosított tervezetét.

(6) Az igazgató a Cedefop igazgatótanácsa nevében 2005. szeptember 23-i levelében benyújtotta a Bizottsághoz az eljárási szabályzat módosított tervezetét, és kérte az eljárási szabályzat új tervezete Tanácshoz történő továbbítását jóváhagyás céljából.

(7) A eljárási szabályzat módosított tervezete tartalmazza azokat a módosításokat, amelyek szükségesek a Cedefopot alapító rendelet 2051/2004/EK tanácsi rendelettel bevezetett módosításainak figyelembe vételéhez.

E megfontolások alapján a Bizottság kedvező véleményének ad hangot az Európai Szakképzés-fejlesztési Központ igazgatótanácsa mellékelt eljárási szabályzattervezetére vonatkozóan.

E vélemény címzettje az Európai Unió Tanácsa.

Kelt Brüsszelben,

a Tanács részéről

Ján Figel’

a Bizottság tagja

[1] HL L 39., 1975.2.13.
[pic] | AZ EURÓPAI KÖZÖSSÉGEK BIZOTTSÁGA |

Brüsszel, 13.6.2006

COM(2006) 301 végleges

2004/0165 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikkének (2) bekezdésének második albekezdése értelmében

az Európai Szociális Alapról szóló európai parlamenti és tanácsi rendelet elfogadásáról kialakított tanácsi közös álláspontról

2004/0165 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikkének (2) bekezdésének második albekezdése értelmében

az Európai Szociális Alapról szóló európai parlamenti és tanácsi rendelet elfogadásáról kialakított tanácsi közös álláspontról

1. ELőZMÉNYEK

A javaslatnak az Európai Parlament és a Tanács felé történt továbbításának időpontja (COM(2004) 493 végleges – 2004/0165(COD) dokumentum): | 15.7.2004 |

Az Európai Gazdasági és Szociális Bizottság véleményének időpontja: | 9.3.2005 |

A Régiók Bizottsága véleményének időpontja: | 23.2.2005 |

Az Európai Parlament véleményének (első olvasat) időpontja: | 6.7.2005 |

Módosított bizottsági javaslat (COM(2005) 523 végleges – 2004/165 (COD) dokumentum): | 17.10.2005 |

A közös álláspont elfogadásának időpontja: | 12.6.2006 |

2. A BIZOTTSÁG JAVASLATÁNAK CÉLJA

A Bizottság javaslatának célja az volt, hogy a „Konvergencia” és a „Regionális versenyképesség és foglalkoztatás” célkitűzésekre való tekintettel meghatározza az Európai Szociális Alap feladatait és az Alap keretében folyósított támogatás alkalmazási körét.

A Kohéziós Alapokról, az Európai Regionális Fejlesztési Alapról, az Európai területi együttműködési csoportosulásról és az Alapokra vonatkozó általános szabályokról szóló rendeletjavaslatokkal együtt e javaslat adja a kohéziós politika 2007–2013 közötti végrehajtására vonatkozó közösségi jogi keretet.

3. MEGJEGYZÉSEK A K ÖZÖS ÁLLÁSPONTRÓL

A közös álláspontot minősített többséggel 2006. június 12-én fogadták el. A Bizottság támogatja a közös álláspontot, mert úgy véli, hogy az egy olyan megfelelő kompromisszum, amely megfelel a számos európai parlamenti módosítást elfogadó módosított bizottsági javaslat célkitűzéseinek.

A módosított bizottsági javaslattal kapcsolatban a Tanács egy lényeges változtatást kért. A tagállamok egyhangúlag ellenkezésüknek adtak hangot az 5. cikk (3) bekezdésében szereplő rendelkezésekkel kapcsolatban, amely a „Konvergencia” célkitűzés keretében az ESZA-források legkevesebb 2%-ának elkülönítését írja elő „kapacitásépítés és szociális partnerek által együttesen végzett tevékenységek” céljára . Az Európai Parlamenttel folytatott konzultáció után az Elnökség azt javasolta, hogy a szöveget a következők szerint kell módosítani: „ az ESZA forrásainak megfelelő részét kapacitásépítésre, többek között a képzési, hálózatépítési intézkedésekre és a szociális párbeszéd megerősítésére, valamint a szociális partnerek által együttesen végzett tevékenységekre kell elkülöníteni.” A Tanács által kért egyéb módosítások nem változtatnak lényegesen a bizottsági javaslaton.

4. KÖVETKEZTETÉS

A Bizottság úgy véli, hogy a 2006. június 12-én minősített többséggel elfogadott közös álláspont kellőképpen kiegyensúlyozott, és ezért támogatja azt.
[pic] | AZ EURÓPAI KÖZÖSSÉGEK BIZOTTSÁGA |

Brüsszel, 29.8.2006

COM(2006) 469 végleges

2006/0160 (ACC)

Javaslat

A TANÁCS HATÁROZATA

a trópusi faanyagok nemzetközi tanácsában a trópusi faanyagokról szóló 1994. évi nemzetközi megállapodás hatályának meghosszabbításával kapcsolatban a Közösség által képviselendő álláspontról

(előterjesztő: a Bizottság)

INDOKOLÁS

A trópusi faanyagokról szóló 1994. évi nemzetközi megállapodás 1996. január 1-én lépett hatályba. Két meghosszabbítást követően 2006. december 31-én hatályát veszti.

A trópusi faanyagokról szóló 1994. évi nemzetközi megállapodás helyébe lépő megállapodást a sikeres tárgyalásokat követően 2006 januárjában kötötték meg az UNCTAD keretében.

A trópusi faanyagok nemzetközi tanácsának 2006. május 29. és június 3. között Méridában (Mexikó) megtartott 40. ülésén a trópusi faanyagokról szóló 1994. évi nemzetközi megállapodás 46. cikkének rendelkezései szerint javaslatot tettek e megállapodás hatályának meghosszabbításáról a helyébe lépő megállapodás 2006. évi hatálybalépéséig.

A jogalap szerint a javasolt határozat nem érinti az Európai Közösség által a Trópusi Faanyagok Nemzetközi Szervezetének (ITTO) igazgatási költségvetésébe fizetett hozzájárulást; a Közösség e költségvetéshez ezidáig nem járult hozzá.

E javaslat célja felhatalmazni az Európai Közösséget, hogy a megállapodás meghosszabbítása mellett szavazzon.

A Bizottság tehát javasolja, hogy a Tanács fogadja el a mellékelt határozatot.

2006/0160 (ACC)

Javaslat

A TANÁCS HATÁROZATA

a trópusi faanyagok nemzetközi tanácsában a trópusi faanyagokról szóló 1994. évi nemzetközi megállapodás hatályának meghosszabbításával kapcsolatban a Közösség által képviselendő álláspontról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 133. cikkére, összefüggésben 300. cikkének (2) bekezdésével,

tekintettel a Bizottság javaslatára[1],

mivel:

(1) A Közösség a trópusi faanyagokról szóló 1994. évi nemzetközi megállapodást aláírta és a 96/493/EK tanácsi határozat[2] révén ideiglenesen alkalmazza.

(2) A trópusi faanyagokról szóló 1994. évi nemzetközi megállapodás helyébe lépő megállapodást az UNCTAD keretében 2006 januárjában kötötték meg.

(3) A trópusi faanyagokról szóló 1994. évi nemzetközi megállapodás 2006. december 31-ig hatályban marad, amennyiben a 46. cikk (3) bekezdése rendelkezéseinek megfelelően a trópusi faanyagok nemzetközi tanácsának határozata nem hosszabbítja meg hatályát a helyébe lépő megállapodás 2006. évi hatálybalépéséig.

(4) A megállapodás meghosszabbítása a Közösség érdekében áll.

(5) Meg kell határozni az Európai Közösségnek a trópusi faanyagok nemzetközi tanácsában képviselt álláspontját,

A KÖVETKEZŐKÉPPEN HATÁROZOTT:

Egyetlen cikk

Az Európai Közösség a trópusi faanyagok nemzetközi tanácsában képviselt álláspontjának megfelelően a trópusi faanyagokról szóló 1994. évi nemzetközi megállapodás hatályának a helyébe lépő megállapodás 2006. évi átmeneti vagy végleges hatálybalépéséig való meghosszabbítása mellett szavaz.

Kelt Brüsszelben, […]-án/-én.

a Tanács részéről

az elnök

[1] HL Cxxx, xx. o.

[2] HL L 208., 1996.8.17., 1. o.
[pic] | AZ EURÓPAI KÖZÖSSÉGEK BIZOTTSÁGA |

Brüsszel, 14.8.2006

COM(2006) 457 végleges

Javaslat:

A TANÁCS RENDELETE

az 1907/90/EGK tanácsi rendeletnek a tojások mosására vonatkozó eltérés tekintetében történő módosításáról

(előterjesztő: a Bizottság)

INDOKOLÁS

A tojásra vonatkozó egyes forgalmazási előírásokról szóló 1907/90/EGK tanácsi rendelet meghatározza azon eltérésre vonatkozó kritériumokat, amelyek alapján a csomagolóközpontok 2006. december 31-ig folytathatják a tojások mosását.

A mezőgazdaságra vonatkozó jogszabályok egyszerűsítése keretében a Tanács 2006. június 19-én az 1907/90/EGK tanácsi rendeletet hatályon kívül helyező, 2007. július 1-jén hatályba lépő új tanácsi rendelet fogadott el. A tojásra vonatkozó forgalmazási előírásokról szóló új tanácsi rendelet alkalmazásáig az 1907/90/EGK rendeletben a tojások mosására előírt, 2006. december 31-ig alkalmazható átmeneti eltérést 2007. július 1-éig meg kell hosszabbítani.

Javaslat:

A TANÁCS RENDELETE

az 1907/90/EGK tanácsi rendeletnek a tojások mosására vonatkozó eltérés tekintetében történő módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel a tojás piacának közös szervezéséről szóló, 1975. október 29-i 2771/75/EGK tanácsi rendeletre[1] és különösen annak 2. cikke (2) bekezdésére,

tekintettel a Bizottság javaslatára,

mivel:

1. A tojásra vonatkozó egyes forgalmazási előírásokról szóló, 1990. június 26-i 1907/90/EGK tanácsi rendelet[2] 6. cikkének (4) bekezdése meghatározza azon eltérésre vonatkozó kritériumokat, amelyek alapján a csomagolóközpontok 2006. december 31-ig folytathatják a tojások mosását.

2. Az ilyen eltérést eddig kilenc svédországi és egy holland csomagolóközpontnak engedélyezték. A tojásra vonatkozó forgalmazási előírásokról szóló, 2006. június 19-i 1028/2006/EK tanácsi rendelet[3] 2007. július 1-jével kezdődő alkalmazásáig a tojások mosására vonatkozó átmeneti időszakot meg kell hosszabbítani ezen időpontig.

3. Az 1907/90/EGK rendeletet ezért ennek megfelelően módosítani kell,

ELFOGADTA EZT A RENDELETET:

1. cikk

Az 1907/90/EGK rendelet 6. cikke (4) bekezdésének első albekezdésében a „2006. december 31.” időpont helyébe „2007. június 30.” lép.

2. cikk

Ez a rendelet az Európai Unió Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, […]-án/-én.

a Tanács részéről

az elnök[pic][pic][pic][pic][pic][pic][pic][pic][pic]

[1] HL L 282., 1975.11.1., 49. o. A legutóbb a 679/2006/EK rendelettel (HL L 119., 2006.5.4., 1. o.) módosított rendelet.

[2] HL L 173., 1990.7.6., 5. o. A legutóbb az 1039/2005/EK rendelettel (HL L 172., 2005.7.5., 1. o.) módosított rendelet.

[3] HL L 186., 2006.7.7., 1. o.
[pic] | AZ EURÓPAI KÖZÖSSÉGEK BIZOTTSÁGA |

Brüsszel, 14.11.2006

COM(2006) 705 végleges

2005/0203 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján

a kultúrák közötti párbeszéd európai évéről (2008) szóló európai parlamenti és tanácsi határozat elfogadásáról szóló tanácsi közös álláspontról

2005/0203 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján

a kultúrák közötti párbeszéd európai évéről (2008) szóló európai parlamenti és tanácsi határozat elfogadásáról szóló tanácsi közös álláspontról

1. ELŐZMÉNYEK

A javaslat továbbítása az Európai Parlamenthez és a Tanácshoz(COM(2005) 467 végleges – 2005/0203 (COD) dokumentum): | 2005. október 6. |

Az Európai Gazdasági és Szociális Bizottság véleménye: | 2006. április 20. |

A Régiók Bizottságának véleménye: | 2006. április 27. |

Az Európai Parlament véleménye (első olvasat): | 2006. június 1. |

A Bizottság átdolgozott javaslata (COM(2006) 492 végleges dokumentum): | 2006. szeptember 5. |

A közös álláspont elfogadása: | 2006. november 13. |

2. A BIZOTTSÁG JAVASLATÁNAK CÉLJA

A Szerződés 151. cikke alapján a javaslat célja, hogy a 2008. évet a kultúrák közötti párbeszéd európai évének nyilvánítsa.

A kultúrák közötti párbeszéd elválaszthatatlan az európai integráció azon alapvető célkitűzésétől, hogy Európa népeit közelebb hozza egymáshoz. Ezért az Európai Unió egész területén elsőrendű fontosságú, hogy az európai polgárokat és az Európai Unió valamennyi lakosát felhívjuk arra, vállaljanak aktív szerepet az új migrációs hullámokkal, a növekvő mobilitással, valamint a globalizáció hozta változásokkal és új elemekkel egyre gazdagodó sokszínűségünk alakításában.

Emellett a kultúrák közötti párbeszéd olyan eszköz, amely megkönnyítheti az Unió számára számos stratégiai jelentőségű prioritás végrehajtását.

A kultúrák közötti párbeszédnek szentelt európai év egyedülálló figyelemfelkeltő eszköz ahhoz, hogy e prioritást megerősítsük és a polgárokat aktivizáljuk. Az eseménysorozat egy hosszú, tartós folyamatnak kíván lendületet adni.

3. A KÖZÖS ÁLLÁSPONTTAL KAPCSOLATOS ÉSZREVÉTELEK

A Tanács által 2006. november 13-án egyhangúlag elfogadott közös álláspont a három intézmény között folytatott tárgyalások eredménye, és mindhárom intézmény számára elfogadható kompromisszumot képvisel. A Bizottság módosított javaslatával – amelybe nagy számú, az Európai Parlament első olvasata során megszavazott módosítás került be – összevetve csak kisebb, jellegükben technikai és nyelvi változtatások történtek.

4. KÖVETKEZTETÉS

A Bizottság úgy ítéli meg, hogy a 2006. november 13-án egyhangúlag elfogadott közös álláspont megfelelő, és ezért támogatja azt.
[pic] | AZ EURÓPAI KÖZÖSSÉGEK BIZOTTSÁGA |

Brüsszel, 5.9.2007

COM(2007) 516 végleges

2005/0247 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése értelmében

a Tanácsnak a papírmentes vámkezelési és kereskedelmi környezetről szóló európai parlamenti és tanácsi határozatra irányuló javaslat elfogadására vonatkozó közös álláspontjáról

2005/0247 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése értelmében

a Tanácsnak a papírmentes vámkezelési és kereskedelmi környezetről szóló európai parlamenti és tanácsi határozatra irányuló javaslat elfogadására vonatkozó közös álláspontjáról

1. Előzmények

A javaslat továbbítása az Európai Parlamenthez és a Tanácshoz: (COM(2005)609 végleges – 2005/247COD): | 2005.12.02.. |

Az Európai Gazdasági és Szociális Bizottság véleménye: | 2006.09.13. |

Az Európai Parlament első olvasatban kialakított véleménye: | 2006.12.12. |

A közös álláspont elfogadásának időpontja: | 2007.07.23. |

2. A BIZOTTSÁG JAVASLATÁNAK CÉLJA

A határozatjavaslat a tagállamoknak és a Bizottságnak az interoperábilis elektronikus vámkezelési rendszerek közösen megállapított határidőn belül történő kifejlesztésére vonatkozó kötelezettségét tartalmazza. A határidőkön kívül a határozat lefekteti az elektronikus vámkezelési rendszerek céljait, stratégiáját és koordinálási mechanizmusát, meghatározza a rendszerek közösségi és nemzeti elemeit, valamint a kapcsolódó felelősségeket és feladatokat. Továbbá meghatározza az e-vám kezdeményezés felügyeleti és jelentéstételi keretét.

3. A KÖZÖS ÁLLÁSPONTTAL KAPCSOLATOS MEGJEGYZÉSEK

A közös álláspont a technikai módosításokon és a személyes adatok védelmére vonatkozó hivatkozáson felül az egyedi rendszerek létrehozásának időpontjára vonatkozó változtatásokat is bevezet. Bizonyos rendszerekre vonatkozóan különböző határidőket állapít meg a működési előírások létrehozására, illetve a rendszer működtetésére.

Továbbá megteremti a határidőknek a komitológiai eljárás („ellenőrzéssel történő szabályozási eljárás”) keretein belül történő meghosszabbításának, valamint néhány projektnek a működési előírások negatív értékelését követő megszüntetésének lehetőségét.

A Bizottság a közös álláspontot elfogadhatónak tartja, mivel az továbbra is biztosítja a javaslatban szereplő határidők fenntartását a tagállamok és a Bizottság kötelezettségei meghatározása céljából.

A különböző rendszerekre előírt határidők bizonyultak a közös álláspont elfogadása útjában álló legjelentősebb akadálynak, mivel a tagállamok tartottak a hosszú távú projektekkel kapcsolatos kötelezettségektől, amelyek megvalósíthatósága – szerintük– még bizonyításra szorul.

4. KÖVETKEZTETÉSEK

A Bizottság egyetért a közös állásponttal.
[pic] | AZ EURÓPAI KÖZÖSSÉGEK BIZOTTSÁGA |

Brüsszel, 17.10.2007

COM(2007) 436 végleges

2007/0158 (ACC)

Javaslat:

A TANÁCS RENDELETE

az egyes ESZAK- és EK-acéltermékek Macedónia Volt Jugoszláv Köztársaságból az Európai Közösségbe történő kiviteléről (kettős ellenőrzési rendszer) szóló 152/2002/EK rendelet hatályon kívül helyezéséről

(előterjesztő: a Bizottság)

INDOKOLÁS

Az EK – Macedónia Volt Jugoszláv Köztársaság Stabilizációs és Társulási Tanácsnak a stabilizációs és társulási megállapodás acéltermékekről szóló 2. jegyzőkönyvét módosító határozatával kapcsolatos közösségi álláspontról szóló tanácsi határozatra irányuló javaslatában a Bizottság javasolja az egyes acéltermékek Macedónia Volt Jugoszláv Köztársaságból a Közösségbe történő behozatalára alkalmazandó kettős ellenőrzési rendszer eltörlését.

Amennyiben a Stabilizációs és Társulási Tanács valóban hozna ilyen döntést, a Közösség részéről ez a javaslat hajtaná végre a szóban forgó határozatot. A Stabilizációs és Társulási Tanács határozatához hasonlóan ennek is [2008. január 1-jén] kellene hatályba lépnie.

Következésképpen a Bizottság felkéri a Tanácsot a mellékelt javaslat jóváhagyására.

2007/0158 (ACC)

Javaslat:

A TANÁCS RENDELETE

az egyes ESZAK- és EK-acéltermékek Macedónia Volt Jugoszláv Köztársaságból az Európai Közösségbe történő kiviteléről (kettős ellenőrzési rendszer) szóló 152/2002/EK rendelet hatályon kívül helyezéséről

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 133. cikkére,

tekintettel a Bizottság javaslatára,

mivel:

1. Az egyrészről az Európai Közösségek és tagállamaik, másrészről Macedónia Volt Jugoszláv Köztársaság között létrejött stabilizációs és társulási megállapodás acéltermékekről szóló 2. jegyzőkönyvében mennyiségi korlátozások nélküli kettős ellenőrzési rendszert hoztak létre a Macedónia Volt Jugoszláv Köztársaságból származó acéltermékek Közösségbe történő behozatalára.

2. Ezt a kettős ellenőrzési rendszert az egyes ESZAK- és EK-acéltermékek Macedónia Volt Jugoszláv Köztársaságból az Európai Közösségbe történő kiviteléről (kettős ellenőrzési rendszer) és a 190/98/EK rendelet[1] hatályon kívül helyezéséről szóló, 2002. január 21-i 152/2002/EK rendelet valósította meg.

3. A Stabilizációs és Társulási Tanács a xxx határozattal[2] módosította az acéltermékekről szóló 2. jegyzőkönyvet, mivel hatályon kívül helyezte a kettős ellenőrzési rendszert. A 152/2002/EK rendeletet tehát [2008. január 1-jével] hatályon kívül kell helyezni.

ELFOGADTA EZT A RENDELETET:

1. cikk

A 152/2002/EK rendelet hatályát veszti.

2. cikk

Ez a rendelet [2008. január 1-jén] lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, -án/-én.

a Tanács részéről

az elnök

[1] HL L 25., 2002.1.29., 1. o. A legutóbb a 1791/2006/EK rendelettel (HL L 363., 2006.12.20., 1. o.) módosított rendelet.

[2] HL L xx., xxxx.,xx.,xx., xx. o.